**Влизай в играта**

Герои: 2

Тема: Християнски живот

*Двамата герои са деца-футболисти. Единият е нов играч, който стои извън терена и наблюдава. Другият герой го заприказва.*

**Герой 1:** Хей, ти ли новият играч?

**Герой 2:** Да, днес е първият ми ден.

**Герой 1:** Супер, треньорът ни каза за теб.

**Герой 2:** Да, много се радвам, че съм част от отбора. От месеци наред мечтаех да бъда част от вас.

**Герой 1:** Наистина ли? Ама и как ти отива екипировката ни.

**Герой 2:** Верно? Това винаги е бил любимият ми цвят.

**Герой 1:** Днес аз отговарям за загряването, хайде идвай на терена! Ще правим клякания.

**Герой 2:** Клякания ли?

**Герой 1:** Да, да загреем колената. После правим малко спринт.

**Герой 2:** Спринт?

**Герой 1:** Ами да, трябва да сме бързи и издръжливи. Хайде влизай на терена!

**Герой 2:** Абе, аз съм си добре тук. Може да пропусна днес загрявката.

**Герой 1:** Какво искаш да кажеш с това? Загрявката е част от играта.

**Герой 2:** Да де, но аз… така… ще погледам.

**Герой 1:** Ама тя играта с гледане не става. Тук футбол се играе, не се гледа. Нали сме футболисти?

**Герой 2:** Да… такива сме.

**Герой 1:** Не само сме такива, ние наистина трябва да играем футбол.

**Герой 2:** Е, аз нали съм с екипа на отбора и съм си обул специални бутонки. Ти даже ми каза, че добре изглеждам така.

**Герой 1:** Виж, приятелю, има далеч по-важни неща от това да изглеждаш добре във футболния екип. Тук трябва да се ИГРАЕ! Защо иначе сме дошли?

**Герой 2:** Ами не си го представях така.

**Герой 1:** Че как по друг начин? Ако всеки си облече футболна тениска и бутонки, означава ли, че е футболист?

**Герой 2:** Ами, май не. То все едно ходенето на църква да те прави християнин.

**Герой 1:** Какво искаш да кажеш с това?

**Герой 2:** Не, просто се замислих. Ходиш примерно на църковните лагери, ходиш всяка седмица на църква, научаваш много неща за Исус, ама това прави ли те християнин?

**Герой 1:** Мисля, че да, но е само първата стъпка.

**Герой 2:** Точно така, само първата стъпка е, но тя не е достатъчна.

**Герой 1:** Какво искаш да кажеш?

**Герой 2:** Стига с това „Какво искаш да кажеш?“ – разсъждавам просто. Не може просто да поканиш Исус в живота си и с това да приключиш. Нелепо е.

**Герой 1:** Но си спасен, нали така?

**Герой 2:** Разбира се, че си спасен, но за да си истински християнин е нужно много повече. Трябва да развиваш връзката с Бога и да отиваш все по-близо до Него.

**Герой 1:** Че как ще стане това?

**Герой 2:** Ще изучаваш Словото Му, ще прекарваш време в молитва и ще се стараеш да използваш на практика това, което си научил. Ще започнеш да действаш.

**Герой 1:** Какво искаш да кажеш с това? Ох, извинявай, продължи си мисълта…

**Герой 2:** Ами Исус е поверил важна задача на своите последователи – да споделят това, което са научили с останалите хора. Толкова много други хора очакват някой да ги запознае с Бог и Неговото семейство.

**Герой 1:** Абсолютно си прав! Ето това исках и аз да ти кажа. Да стоиш до страничната линия не те прави футболист. Трябва да влезеш на терена и да играеш футбол. Както и християните, които нищо не практикуват, не са истински християни. Остават си такива само на думи, но действията им не го показват. Това е нелепо, както се изрази ти!

**Герой 2:** Нелепо е, наистина. Я да влизам в играта на терена!